Document ID: 32013R1331

UREDBA VIJEĆA (EU) br. 1331/2013
оd 10. prosinca 2013.
kojom se prilagođava, od 1. srpnja 2012., stopa doprinosa za mirovinsko osiguranje dužnosnika i ostalih službenika Europske unije
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Pravilnik o osoblju za dužnosnike i Uvjete zaposlenja ostalih službenika Europskih zajednica („Pravilnik o osoblju”) utvrđene Uredbom Vijeća (EEZ, Euratom, EZUČ) br. 259/68 (1), a osobito njegovim 83.a i Prilogom XII. Pravilniku o osoblju,
uzimajući u obzir prijedlog Europske komisije,
budući da:
(1)
U skladu s člankom 13. Priloga XII. Pravilnika o osoblju, Eurostat je podnio izvješće o aktuarskoj procjeni mirovinskog osiguranja za 2012. u kojem se ažuriraju parametri navedeni u tom Prilogu. Prema toj procjeni, stopa doprinosa potrebna za održavanje aktuarske ravnoteže mirovinskog osiguranja iznosila bi 9,9 % osnovne plaće.
(2)
Sukladno članku 2. stavku 1. Priloga XII. Pravilniku o osoblju, prilagodba ne može dovesti do doprinosa koji iznosi više od jednog postotnog boda iznad ili ispod stope važeće za prethodnu godinu (11,6 %).
(3)
Radi aktuarske ravnoteže mirovinskog osiguranja dužnosnika i ostalih službenika Unije i uzimajući u obzir aktuarske procjene iz 2011. i 2012., Vijeće smatra da bi stopu doprinosa trebalo prilagoditi na 10,6 % osnovne plaće.
(4)
Međutim, u svjetlu nedavnih i budućih presuda u predmetima u vezi s prilagodbom plaća i mirovina za 2011. i u predmetu 2012. te u vezi s prilagodbom stope doprinosa za mirovinsko osiguranje za 2011. godinu rezultat te prilagodbe može biti podložan promjeni. Provedba tih presuda može utjecati na izračun stopa doprinosa za 2012. i 2013. godinu te stoga zahtijevati da Vijeće, ponovno prilagodi spomenute stope doprinosa s retroaktivnim učinkom. Ako je to primjenjivo, to može dovesti do povrata preplaćenih iznosa od osoblja,
DONIJELO JE OVU UREDBU:
Članak 1.
S učinkom od 1. srpnja 2012., stopa doprinosa iz članka 83. stavka 2. Pravilnika o osoblju iznosi 10,6 %.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. prosinca 2013.

Labels: 0
15